মিশরে সবচেয়ে সেক্যুলার ও সবচেয়ে ইসলাম বিরোধী সংগঠন হলো সামরিক বাহিনী। নাসেরের আমলে প্রধান বিরোধী দল ছিল ইখওয়ানূল মুসলিমীন। তখন সে দলটিকে কাজ করতে দেয়া দূরে থাক দলটির নেতাদের ফাঁসী দেয়া হয়। এবং দলটির হাজার হাজার কর্মীদের কারাবন্দী করে বছরের পর বছর নির্মম নির্যাতন করা হয়। বিশাল বিশাল কারাগর গড়া হয় নির্যাতনের ফ্যাক্টরি রূপে। নাসেরের হাতেই ফাঁসীতে ঝুলানো হয় শহীদ কুতুবের ন্যায় বিশ্ববিখ্যাত মোফাছ্ছেরে কোরআনকে। আর মিশরে যা কিছু ঘটে তা শুধু মিশরে সীমাবদ্ধ থাকে না। তারা দ্রুত ছড়িয়ে পড়ে আরব বিশ্বের অন্যান্য দেশে। তাই নাসেরের পথ বেয়ে সামরিক স্বৈরাচারিরা একের পর কুক্ষিগত করে নেয় সিরিয়া, ইরাক, আলজিরিয়া, লিবিয়া, ইয়েমেন, সূদানসহ মধ্যপ্রাচ্যের অধিকাংশ গুরুত্বপূর্ণ দেশ। এদেশগুলিতে অতি দুর্বৃত্ত এ স্বৈরাচারি শাসকেরা কোন রাজবংশ থেকে আসেনি, কোন রাজনৈতীক দল থেকেও আসেনি। বরং জন্ম নিয়েছে সামরিক বাহিনী থেকে। মধ্যপ্রাচ্যের এ সবদেশে বড় বড় সমরিক বাহিনী গড়ে তোলা হয়েছে,বিপুল অস্ত্রও কেনা হয়েছে। তবে সেগুলি দেশের প্রতিরক্ষা বৃদ্ধির জন্য নয়,বরং নিজ দেশ দখলে। ফলে জনগণের রাজস্বের অর্থে সামরিক বাহিনীর শক্তিবৃদ্ধি করা হলেও তাতে জনগণের জান-মালের নিরাপত্তা যেমন বাড়েনি,দেশের স্বাধীনতাও বাঁচেনি। ইসরাইলের ন্যায় ৫০ লাখ মানুষের এক ক্ষুদ্র দেশের হামলার মুখে আরব দেশগুলোর সম্মিলিত সেনাবাহিনী এক সপ্তাহও দাঁড়াতে পারিনি। তারা বরং বন্দুকের নলকে তাক করেছে জনগণের দিকে। সিরিয়ার সামরিক বাহনী আজ সে কাজটি করছে লক্ষাধিক মানুষ হত্যা,নগরে পর নগর ধ্বংসের মধ্য দিয়ে। এখন সে অভিন্ন কাজেই নিয়োজিত হলো মিশরের সেনা বাহিনীও। মার্কিন যুক্তরাষ্ট্র মুসলমানের রক্ত ঝরোনোর যে ধারা আফগানিস্তান ও ইরাকে শুরু করেছিল সেটিই এখন মিশরে শুরু হলো। ৮ই জুলাইয়ের একটি মাত্র দিনেই কায়রোর রাজপথে সেনাবাহিনী ৫১ জন নিরস্ত্র মুসল্লীদের হত্যা করেছে যারা ফরজ নামায সমাপ্ত করে রাস্তায় শান্তিপূর্ণ ধর্ণা দিয়েছিল। এভাবে শাপলা চত্ত্বরের গণহত্যা অনুষ্ঠিত হলো কায়রোতে।প্রতি বছর সেনা বাহিনীকে দেয়া মার্কিনীদের ব্পিুল অর্থ এভাবেই তার কাঙ্খিত ফল দিতে শুরু করেছে। ষড়যন্ত্রের রাজনীতি আর কাকে বলে?